કયારેક કોઈપણ અપેક્ષા વગર કોઈપણ શરત વગર માત્ર આપણી શ્રધ્ધા ભગવાનને ચરણોમાં ધરવી જોઈએ.એવી શ્રધ્ધા એટલે ભક્તીની સહજ આનંદ ની અનુભુતી.પ્રેમ પણ કરવો તો કોઈપણ શરત વગર કરવો. કોઈ તમાને પ્રેમનો પ્રતિઉત્તર પ્રેમ થી આપે કે ના આપે. સમજે કે ના સમજે, સામે પ્રેમથી વર્તે કે ના વર્તે. બસ માત્ર પ્રેમ કરવો.., સહજીક, અપેક્ષા વગર.પ્રેમ હોય ત્યાં અપેક્ષાઓ ને સ્થાન જ ના હોય અને અપેક્ષાઓ નો શુન્યવકાશ હોય. શરતો વગરનો પ્રેમ રાધાનો હતો. રાધાએ માત્ર પ્રેમ કર્યો માત્ર પ્રેમ, કોઈપણ શરત વગર, કોઈપણ અપેક્ષા વગર. બાકી ગોકુળ થી દ્વારીકાનું અંતર મહિનાદાહ્ડાઓમાં કાપી દ્વારીકા પોંહચી શકાય તેમ હતું, પણ રાધાએ કયાંરેય તેવું નથી કર્યુ. ક્રિષ્ણ માટે જ્યાં સોળહજાર રાણીઓ રહિ શકે તો, એક રાધા ને પણ પરણીને રાણી તરીકે રાખી શકાય તેમ હતું. પણ બન્નેએ માત્ર શરતો વગરનો અપેક્ષા રહિત માત્ર પ્રેમ કર્યો. બન્ને ની સહજ લાગણીઓની સંવેદનાઓ કદમના વૃક્ષને, યમુનાના કિનારાને,વૃર્દાવનની વનરાજીને, પનઘટની વાટને, પ્રેમના સંસ્મરણોથી પરીપૂર્ણ રાખી શકી. શરતો વગરની શ્રધ્ધા મીરાની હતી મીરા ઝેરનો પ્યાલો પીએ તો પણ કોઈ શરત નહી કે વ્હાલા મને બચાવી લે જે. એ તો માત્ર શ્રધ્ધાના બળે પી જાય.શરતો વગરની ભક્તિ નરસિંહ મેહતાની હતી. નરસિંહ મેહતાનો એકતારો કોઈ શરતે ના વાગે કે કાના તું મામેરું ભળજે, એ તો બસ માત્ર આંખો બંધ થાય ને એકતારો વાગવા માંડે.